ddrg/super_eurlex huggingface dataset:
KOMISSION ASETUS (ETY) N:o 639/74 annettu 21 päivänä maaliskuuta 1974 viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta



Virallinen lehti nro L 077 , 22/03/1974 s. 0032 - 0032

Suomenk. erityispainos Alue 3 Nide 5 s. 0203

Kreikank. erityispainos: Luku 03 Nide 10 s. 0151

Ruotsink. erityispainos Alue 3 Nide 5 s. 0203

Espanjank. erityispainos: Luku 03 Nide 7 s. 0166

Portugalink. erityispainos: Luku 03 Nide 7 s. 0166



KOMISSION ASETUS (ETY) N:o 639/74 annettu 21 päivänä maaliskuuta 1974 viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 2592/73(2), ja erityisesti sen 9 artiklan 6 kohdan, sekä katsoo, että asetuksen (ETY) N:o 816/70 9 artiklan 2 kohdassa säädetään, että kullekin sellaiselle viinille, jolle on vahvistettu viitehinta, vahvistetaan kaiken saatavissa olevan tiedon perusteella tarjoushinta vapaasti rajalla kaiken tuonnin osalta, komission asetuksessa (ETY) N:o 1019/70(3), joka on annettu 29 päivänä toukokuuta 1970, vahvistetaan viinialan tarjoushintojen vapaasti rajalla vahvistamisen ja viinialan tasoitusmaksun vahvistamisen soveltamista koskevat yksityiskohtaiset säännöt; sen 1 artiklan 1 kohdan toisessa virkkeessä säädetään, että jäsenvaltioiden on toimitettava komissiolle erityisesti tulliasiakirjojen ja kaupallisten asiakirjojen sisältämät tiedot; kun otetaan huomioon näiden osasten epäyhtenäisyys, olisi tämän säännöksen sijaan säädettävä, että jäsenvaltioiden komissiolle antamien tietojen on viitattava tuontituotteiden samaisessa vaiheessa todettuun tulliarvoon, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1019/70 1 artiklan 1 kohdan toinen virke seuraavasti: "Tässä tarkoituksessa jäsenvaltioiden on ilmoitettava komissiolle tuontituotteiden tulliarvo". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsen valtioissa. Tehty Brysselissä 21 päivänä maaliskuuta 1974. Komission puolesta Puheenjohtaja François-Xavier ORTOLI (1) EYVL N:o L 99, 5.5.1970, s. 1 (2) EYVL N:o L 269, 26.9.1973, s. 1 (3) EYVL N:o L 118, 1.6.1970, s. 13
Neuvoston asetus (ETY) N:o 662/74, annettu 28 päivänä maaliskuuta 1974, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 085 , 29/03/1974 s. 0051 - 0051

Kreikank. erityispainos: Luku 03 Nide 10 s. 0156

Espanjank. erityispainos: Luku 03 Nide 7 s. 0168

Portugalink. erityispainos: Luku 03 Nide 7 s. 0168

Suomenk. erityispainos Alue 3 Nide 65 s. 0014

Ruotsink. erityispainos Alue 3 Nide 65 s. 0014



NEUVOSTON ASETUS (ETY) N:o 662/74, annettu 28 päivänä maaliskuuta 1974, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että joustavuuden parantamiseksi ja jotta tarvittaessa voitaisiin mahdollisimman nopeasti ottaa huomioon markkinatilanteen kehitys, on asianmukaista ottaa käyttöön maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 419/74(2), 30 artiklassa säädetty menettely tukien vahvistamisesta eläinten ruokintaan käytettäville rasvattomalle maidolle ja rasvattomalle maitojauheelle mainitun asetuksen 10 artiklan 2 kohdan ensimmäisen alakohdan nojalla vahvistettavilla perusteilla, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 804/68 10 artikla seuraavasti: 1 Poistetaan 2 kohdan toinen alakohta. 2 Korvataan 3 kohta seuraavasti: "3 Yksityiskohtaiset säännöt tämän artiklan soveltamisesta, erityisesti tukien suuruus, vahvistetaan 30 artiklassa säädettyä menettelyä noudattaen." 2 artikla Tämä asetus tulee voimaan 1 päivänä huhtikuuta 1974. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 1974. Neuvoston puolesta Puheenjohtaja J. ERTL (1) EYVL N:o L 148, 28.6.1968, s. 13 (2) EYVL N:o L 49, 21.2.1974, s. 2
Komission asetus (ETY) N:o 903/74 annettu 17 päivänä huhtikuuta 1974 tupakanlehdistä maksettavan palkkion myöntämistä koskevista yksityiskohtaisista säännöistä annetun asetuksen (ETY) N:o 1726/70 muuttamisesta maksumenettelyjen osalta



Virallinen lehti nro L 105 , 18/04/1974 s. 0012 - 0012

Suomenk. erityispainos Alue 3 Nide 5 s. 0207

Kreikank. erityispainos: Luku 03 Nide 10 s. 0165

Ruotsink. erityispainos Alue 3 Nide 5 s. 0207

Espanjank. erityispainos: Luku 03 Nide 7 s. 0188

Portugalink. erityispainos: Luku 03 Nide 7 s. 0188



KOMISSION ASETUS (ETY) N:o 903/74 annettu 17 päivänä huhtikuuta 1974 tupakanlehdistä maksettavan palkkion myöntämistä koskevista yksityiskohtaisista säännöistä annetun asetuksen (ETY) N:o 1726/70 muuttamisesta maksumenettelyjen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisehdoista ja perustamissopimusten mukautuksista tehdyllä asiakirjalla(2), ja erityisesti sen 3 artiklan 3 kohdan ensimmäisen alakohdan, sekä katsoo, että asetuksessa (ETY) N:o 1726/70(3) säädetään tupakan ensiasteen jalostus- ja kauppakunnostustoimenpiteiden joskus erittäin pitkän keston huomioon ottaen mahdollisuudesta maksaa palkkiosta ennakkoa, sekä annetaan jäsenvaltioille mahdollisuus valita kahdesta maksumenettelystä, saatu kokemus antaa aihetta olettaa, että jäsenvaltiot kykenisivät paremmin vastaamaan erilaisten ostajien tarpeisiin, jos niillä olisi myös mahdollisuus käyttää samanaikaisesti molempia maksumenettelyjä; tämän vuoksi mainittu asetus olisi tältä osin muutettava, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 1726/70 7 artiklan 2 kohdan ensimmäinen alakohta seuraavasti: "Palkkiotodistuksen l kohdan 2 alakohdassa mainittu palkkion määrä maksetaan ostajan hakemuksesta ennakkona noudattaen jäsenvaltion hyväksynnän mukaan yhtä tai molempia seuraavista maksumenettelyistä:" 2. Korvataan 7 artiklan 4 kohta seuraavasti: "Kunkin jäsenvaltion on toimitettava komissiolle tieto siitä, minkä tai mitkä maksumenettelyistä se hyväksyy". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsen valtioissa. Tehty Brysselissä 17 päivänä huhtikuuta 1974. Komission puolesta Puheenjohtaja François-Xavier ORTOLI (1) EYVL N:o L 94, 28.4.1970, s. 1 (2) EYVL N:o L 73, 27.3.1972, s. 14 (3) EYVL N:o L 191, 27.8.1970, s. 1
Komission asetus (ETY) N:o 1382/74, annettu 4 päivänä kesäkuuta 1974, siemenalan tukea koskevista tietyistä yksityiskohtaisista säännöistä annetun asetuksen (ETY) N:o 1686/72 muuttamisesta tuen maksamisen määräpäivän osalta



Virallinen lehti nro L 148 , 05/06/1974 s. 0009 - 0009

Suomenk. erityispainos Alue 3 Nide 6 s. 0007

Kreikank. erityispainos: Luku 03 Nide 10 s. 0222

Ruotsink. erityispainos Alue 3 Nide 6 s. 0007

Espanjank. erityispainos: Luku 03 Nide 7 s. 0216

Portugalink. erityispainos: Luku 03 Nide 7 s. 0216



KOMISSION ASETUS (ETY) N:o 1382/74, annettu 4 päivänä kesäkuuta 1974, siemenalan tukea koskevista tietyistä yksityiskohtaisista säännöistä annetun asetuksen (ETY) N:o 1686/72 muuttamisesta tuen maksamisen määräpäivän osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (ETY) N:o 1119/74(2), ja erityisesti sen 3 artiklan 5 kohdan, sekä katsoo, että siemenalan tuen tietyistä yksityiskohtaisista säännöistä 2 päivänä elokuuta 1972 annetun komission asetuksen (ETY) N:o 1686/72(3) 3 artiklan 2 kohdassa säädetään, että jäsenvaltion on maksettava tuki lisääjälle hakemuksen jättämistä seuraavien kahden kuukauden aikana ja viimeistään korjaamisvuotta seuraavan vuoden 30 päivänä kesäkuuta; tämä määräaika on vahvistettu ottaen huomioon, että siemenlaitos tai jalostaja tarvitsee tietyn ajan käsitelläkseen, pakatakseen ja varmennuttaakseen lisääjän toimittamat siemenet, yhteisen markkinajärjestelyn toiminnasta kahden ensimmäisen vuoden aikana saatu kokemus osoittaa, että tämä määräaika osoittautuu liian lyhyeksi kaikkien varmentamista edeltävien toimien suorittamiseksi; siemenlaitosten ja tarkastuslaitosten ponnisteluista huolimatta on vaarana, ettei tiettyjä määriä voida varmentaa ajoissa, ja että näiden erien tuottajat eivät tästä syystä voisi saada tukea vaan joutuisivat näin epäsuotuisaan asemaan; tämän vuoksi olisi suotavaa siirtää tuen maksamiselle vahvistettu päivä korjaamisvuotta seuraavan vuoden 31 päivään heinäkuuta, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1686/72 3 artiklan 2 kohta seuraavasti: "2. Jäsenvaltion on maksettava tuki lisääjälle hakemuksen jättämistä seuraavien kahden kuukauden aikana ja viimeistään korjaamisvuotta seuraavan vuoden 31 päivänä heinäkuuta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä kesäkuuta 1974. Komission puolesta Puheenjohtaja François-Xavier ORTOLI (1) EYVL N:o L 246, 5.11.1971, s. 1 (2) EYVL N:o L 128, 10.5.1974, s. 3 (3) EYVL N:o L 177, 4.8.1972, s. 26
Neuvoston asetus (ETY) N:o 1556/74, annettu 18 päivänä kesäkuuta 1974, asetuksen (ETY) N:o 1411/71 muuttamisesta täysmaidon rasvapitoisuuden osalta



Virallinen lehti nro L 167 , 22/06/1974 s. 0003 - 0003

Kreikank. erityispainos: Luku 03 Nide 10 s. 0225

Espanjank. erityispainos: Luku 03 Nide 7 s. 0218

Portugalink. erityispainos: Luku 03 Nide 7 s. 0218

Suomenk. erityispainos Alue 3 Nide 6 s. 0009

Ruotsink. erityispainos Alue 3 Nide 6 s. 0009



NEUVOSTON ASETUS (ETY) N:o 1556/74, annettu 18 päivänä kesäkuuta 1974, asetuksen (ETY) N:o 1411/71 muuttamisesta täysmaidon rasvapitoisuuden osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 42 ja 43 artiklan, ottaa huomioon komission ehdotuksen, ottaa huomioon edustajakokouksen lausunnon, sekä katsoo, että maito- ja maitotuotealan yhteistä markkinajärjestelyä koskevista lisäsäännöistä yhteisen tullitariffin nimikkeeseen 04.01 kuuluvien tuotteiden osalta 29 päivänä kesäkuuta 1971 annetun neuvoston asetuksen (ETY) N:o 1411/71(1), sellaisena kuin se on viimeksi muutettuna asetuksella (ETY) N:o 3478/73(2), 3 artiklan 1 kohdan b alakohdan toisen luetelmakohtaa ja 6 artiklan 1 kohtaa noudattaen ainoastaan maitoa, jonka rasvapitoisuus on vähintään 3,5 prosenttia, voidaan myydä yhteisössä suoraan kulutukseen tarkoitettuna täysmaitona; kyseisen asetuksen 6 artiklan 2 kohdan nojalla jäsenvaltiot voivat säilyttää 31 päivään toukokuuta 1974 niiden alueella sovellettavat säännökset kyseisen asetuksen voimaan tullessa, tietyillä jäsenvaltioilla on nykyisessä tilanteessa vaikeuksia soveltaa 3,5 prosentin vähimmäisrasvapitoisuuteen liittyviä säännöksiä 1 päivästä kesäkuuta 1974; liittymisasiakirjassa(3) määrätään tietyistä poikkeuksista 31 päivänä joulukuuta 1975 päättyvän siirtymäkauden osalta, ja näiden seikkojen vuoksi olisi säilytettävä nykyinen tilanne 31 päivään joulukuuta 1975, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1411/71 6 artiklan 2 kohta seuraavasti: 1. Korvataan päivämäärä "31 päivään joulukuuta 1973" päivämäärällä "31 päivään joulukuuta 1975"; 2. Poistetaan toinen alakohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 18 päivänä kesäkuuta 1974. Neuvoston puolesta Puheenjohtaja J. ERTL (1) EYVL N:o L 148, 3.7.1971, s. 4 (2) EYVL N:o L 357, 28.12.1973, s. 7 (3) EYVL N:o L 73, 27.3.1972, s. 14
Neuvoston asetus (ETY) N:o 1855/74, annettu 16 päivänä heinäkuuta 1974, asetuksen (ETY) N:o 805/68 täydentämisestä huomattavan hintojen laskun johdosta naudanliha-alalla toteutettavien toimenpiteiden osalta



Virallinen lehti nro L 195 , 18/07/1974 s. 0014 - 0014

Kreikank. erityispainos: Luku 03 Nide 11 s. 0019

Espanjank. erityispainos: Luku 03 Nide 7 s. 0233

Portugalink. erityispainos: Luku 03 Nide 7 s. 0233

Suomenk. erityispainos Alue 3 Nide 6 s. 0018

Ruotsink. erityispainos Alue 3 Nide 6 s. 0018



NEUVOSTON ASETUS (ETY) N:o 1855/74, annettu 16 päivänä heinäkuuta 1974, asetuksen (ETY) N:o 805/68 täydentämisestä huomattavan hintojen laskun johdosta naudanliha-alalla toteutettavien toimenpiteiden osalta EUROOPAN YHTEISÖJEN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 187/73(2), 17 artiklassa säädetään mahdollisuudesta toteuttaa toimenpiteitä, jos yhteisön markkinat häiriintyvät tai ovat vaarassa häiriintyä huomattavan hintojen nousun vuoksi; tämä mahdollisuus olisi markkinatilanteen vaatimuksesta laajennettava tilanteeseen, jossa hinnat laskevat merkittävästi, ON ANTANUT TÄMÄN ASETUKSEN: 1 artikla 1. Kumotaan asetuksen (ETY) N:o 805/68 17 artikla. 2. Lisätään asetukseen (ETY) N:o 805/68 22 a artikla seuraavasti: "1. Jos yhteisön markkinoilla todetaan huomattavaa hintojen nousua tai laskua ja tilanne näyttää jatkuvan samanlaisena, ja jos tämän vuoksi markkinat häiriintyvät tai uhkaavat häiriintyä, voidaan toteuttaa tarvittavat toimenpiteet. 2. Neuvosto antaa määräenemmistöllä komission ehdotuksesta yleiset säännöt tämän artiklan soveltamisesta. 3. Yksityiskohtaiset säännöt tämän artiklan soveltamisesta annetaan 27 artiklassa säädettyä menettelyä noudattaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä heinäkuun 16 päivänä 1974. Neuvoston puolesta Puheenjohtaja Christian BONNET (1) EYVL N:o L 148, 28.6.1968, s. 24 (2) EYVL N:o L 25, 30.1.1973, s. 23
KOMISSION ASETUS (ETY) N:o 2082/74, annettu 7 päivänä elokuuta 1974, asetuksen (ETY) N:o 816/70 liitteessä II tarkoitettujen määritetyillä alueilla tuotettujen väkevien laatuviinien luettelosta



Virallinen lehti nro L 217 , 08/08/1974 s. 0014 - 0014

Suomenk. erityispainos Alue 3 Nide 6 s. 0023

Kreikank. erityispainos: Luku 03 Nide 11 s. 0030

Ruotsink. erityispainos Alue 3 Nide 6 s. 0023

Espanjank. erityispainos: Luku 03 Nide 7 s. 0236

Portugalink. erityispainos: Luku 03 Nide 7 s. 0236



KOMISSION ASETUS (ETY) N:o 2082/74, annettu 7 päivänä elokuuta 1974, asetuksen (ETY) N:o 816/70 liitteessä II tarkoitettujen määritetyillä alueilla tuotettujen väkevien laatuviinien luettelosta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä säädetyistä lisäsäännöksistä 8 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 1532/74(2), ja erityisesti sen 39 artiklan, sekä katsoo, että asetuksen (ETY) N:o 816/70 liitteessä II olevassa 11 kohdassa annetaan väkevän viinin määritelmä; tämä määritelmä tekee välttämättömäksi sellaisten kahden luettelon laatimisen tietyille määritetyillä alueilla tuotetuille väkeville laatuviineille, joista toinen sisältää perinteisesti tiivistettyä rypälemehua lisäämällä saadut viinit ja toinen näistä sellaiset tietyistä tuoreista rypälemehuista saadut viinit, joiden luonnollisen alkoholin vähimmäispitoisuus on alle 12 prosenttia, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 816/70 liitteessä II olevan 11 kohdan iii alakohdassa tarkoitetut määritetyillä alueilla tuotetut väkevät laatuviinit ovat seuraavat: - Marsala. 2 artikla Asetuksen (ETY) N:o 816/70 liitteessä II olevan 11 kohdan viimeisessä alakohdassa tarkoitetut määritetyillä alueilla tuotetut väkevät laatuviinit ovat seuraavat: - Pineau des Charentes tai Pineau Charentais. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä elokuuta 1974. Komission puolesta Puheenjohtaja François-Xavier ORTOLI (1) EYVL N:o L 99, 5.5.1970, s. 1 (2) EYVL N:o L 166, 21.6.1974, s. 1
Komission asetus (Euratom) N:o 3137/74, annettu 12 päivänä joulukuuta 1974, malmien, lähtöaineiden ja erityisten halkeamiskelpoisten aineiden pienten määrien vapauttamisesta hankintaa koskevan VI luvun määräysten soveltamisesta 29 päivänä marraskuuta 1966 annetun komission asetuksen N:o 17/66/Euratom muuttamisesta



Virallinen lehti nro L 333 , 13/12/1974 s. 0027 - 0027

Kreikank. erityispainos: Luku 12 Nide 1 s. 0072

Espanjank. erityispainos: Luku 12 Nide 2 s. 0028

Portugalink. erityispainos: Luku 12 Nide 2 s. 0028

Suomenk. erityispainos Alue 12 Nide 1 s. 0064

Ruotsink. erityispainos Alue 12 Nide 1 s. 0064



KOMISSION ASETUS (EURATOM) N:o 3137/74, annettu 12 päivänä joulukuuta 1974, malmien, lähtöaineiden ja erityisten halkeamiskelpoisten aineiden pienten määrien vapauttamisesta hankintaa koskevan VI luvun määräysten soveltamisesta 29 päivänä marraskuuta 1966 annetun komission asetuksen N:o 17/66/Euratom muuttamisesta EUROOPAN YHTEISÖJEN KOMISSIO, joka ottaa huomioon Euroopan ydinenergiayhteisön perustamissopimuksen ja erityisesti sen 74 artiklan, sekä katsoo, että erityisten halkeamiskelpoisten aineiden pienten määrien tutkimus on lisääntynyt niin yhteisössä kuin sen ulkopuolellakin 29 päivänä marraskuuta 1966 annetun asetuksen N:o 17/66/Euratom voimaantulon jälkeen, toimittamalla jäsenvaltioiden alueella tuotettuja erityisiä halkeamiskelpoisia aineita yhteisö voi edistää tutkimuksen kehitystä erilaisilla alueilla vaarantamatta käyttäjien hankintatilannetta yhteisössä, ja sen vuoksi hankintatilanne mahdollistaa 74 artiklan poikkeusmääräysten soveltamisen yhteisössä tuotettuihin erityisiin halkeamiskelpoisiin aineisiin, ON ANTANUT TÄMÄN ASETUKSEN: 1 artikla Korvataan malmien, lähtöaineiden ja erityisten halkeamiskelpoisten aineiden pienten määrien vapauttamisesta hankintaa koskevan VI luvun määräysten soveltamisesta 29 päivänä marraskuuta 1966 annetun komission asetuksen N:o 17/66/Euratom, joka julkaistiin Euroopan yhteisöjen virallisessa lehdessä 28 päivänä joulukuuta 1966 sivulla 4057/66, 2 artikla seuraavasti: "Vapautetaan hankintaa koskevan VI luvun määräysten soveltamisesta erityisten halkeamiskelpoisten aineiden siirto yhteisössä ja yhteisöön tuonti sekä yhteisöstä vienti määriltä, joissa on alkuainemuodossa ilmaistuna enintään 200 grammaa uraani-235:tä, uraani-233:a tai plutoniumia rajan ollessa toimitusta kohti 1 000 grammaa jokaisella aineella vuotta ja käyttäjää kohti, sanotun kuitenkaan rajoittamatta tuonti- ja vientiaineiden osalta yhteisön kolmansien maiden kanssa tekemien sopimusten määräysten soveltamista." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1974. Komission puolesta Puheenjohtaja François-Xavier ORTOLI
KOMISSION ASETUS (ETY) N:o 37/75, annettu 8 päivänä tammikuuta 1975, maito- ja maitotuotealan vientitukien soveltamista koskevista yksityiskohtaisista säännöistä annetun asetuksen (ETY) N:o 1098/68 liitteen muuttamisesta



Virallinen lehti nro L 005 , 09/01/1975 s. 0007 - 0007

Suomenk. erityispainos Alue 3 Nide 6 s. 0038

Kreikank. erityispainos: Luku 03 Nide 11 s. 0154

Ruotsink. erityispainos Alue 3 Nide 6 s. 0038

Espanjank. erityispainos: Luku 03 Nide 8 s. 0068

Portugalink. erityispainos: Luku 03 Nide 8 s. 0068



KOMISSION ASETUS (ETY) N:o 37/75, annettu 8 päivänä tammikuuta 1975, maito- ja maitotuotealan vientitukien soveltamista koskevista yksityiskohtaisista säännöistä annetun asetuksen (ETY) N:o 1098/68 liitteen muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 662/74(2), ja erityisesti sen 17 artiklan 4 kohdan, sekä katsoo, että maito- ja maitotuotealan vientitukien soveltamisen yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1098/68(3), sellaisena kuin se on viimeksi muutettuna liittymisasiakirjalla(4), liitteessä määritellään määräpaikkoina olevat vyöhykkeet, jotka voidaan ottaa huomioon tukia vahvistettaessa, on osoittautunut, että vyöhykkeen E määritelmää on täydennettävä lisäämällä Puerto Rico sen tulliaseman vuoksi, tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1098/68 liitteessä oleva vyöhykkeen E määritelmä seuraavasti: Amerikan mantereella sijaitsevat Amerikan Yhdysvaltojen alueet, sekä Havaijin ja Puerto Ricon saaret. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä tammikuuta 1975. Komission puolesta Puheenjohtaja François-Xavier ORTOLI (1) EYVL N:o L 148, 28.6.1968, s. 13 (2) EYVL N:o L 85, 29.3.1974, s. 51 (3) EYVL N:o L 184, 29.7.1968, s. 10 (4) EYVL N:o L 73, 27.3.1972, s. 14